Grunnloven ble vedtatt etter en folkeavstemning i juli 1937 og trådte i kraft 29. desember samme år. Den fastslo opprinnelig at det nasjonale territoriet omfatter øya, altså inkludert Nord-Irland. Dette ble først endret ved en folkeavstemning i 1998, som fastslo at Nord-Irland bare kunne bli en del av republikken Irland ved fredelige, demokratiske virkemidler. Endringen var et resultat av et krav fra unionistene i nord i forbindelse med Belfastavtalen.